**Nottingham bírája: Vidám fiúk kiegészítő**

A modulok tartalma

**6. játékos modul**
◆ 1 Tarisznya (a 6. játékos számára)
◆ 1 Kereskedő stand (a 6. játékos számára)
◆ 6 Törvényszolga kártya (a 6 játékos ábrájával)
◆ 2 Törvényszolga jelölő (lecserélik a bírójelölőt)
◆ Zsákmánylapka

**Feketepiac modul**
◆ 6 Feketepiac kártya

**Törvények modul**
◆ 24 Törvény kártya

**Különleges rendelések modul**
◆ 15 Különleges rendelés kártya (egy Legális áruval és egy Csempészáruval minden lapon)

**Vidám fiúk modul**
◆ 18 Vidám fiúk kártya (mindegyik lapon látható annak értéke, büntetése, és különleges hatása)
◆ 1 Sherwood lapka (ide kerül a Vidám fiúk pakli)

## Mit adnak a játékhoz?

### **6. játékos**

Plusz egy játékostábla, plusz egy tarisznya, és még egy érdekesség: mivel ennyi kupecet egy egyenességéről, igazságszeretetéről és hűségéről közismert és szeretett köztisztviselő már nem is képes átvizsgálni, így szüksége van két erőskezű segítőre is!

A Bíró jelölőt lecseréli a két Törvényszolga jelölője, és a rend éber őreit a játékosok felváltva személyesítik majd meg. A kereskedő játékosok az alapjátékhoz hasonlóan pakolnak be tarisznyájukba, majd kezdődhet az átvizsgálás! A Törvényszolgák alapvetően összedolgoznak, és a befolyt pénzeket a kör végén elosztják. De természetesen amikor csak lehet, saját pecsenyéjüket fogják sütögetni!

### **Feketepiac**

Szerezz Feketepiac kártyákat, és tegyél szert még több haszonra! Három egyforma Csempészárut lecserélhetsz a legértékesebb lapra a Feketepiacon. Ne búsulj az elveszett lapok miatt, így még nagyobb lesz a nyereséged!

### **Törvények**

Az a kereskedő, aki képes alkalmazkodni a folyton változó törvényekhez, busás haszonra tehet szert. Egy-két izgalmas szigorítástól, akár még az alma vagy a kenyér is csempészárunak számít majd! Az aktuális Bíró dönt az érvényben lévő Törvényekről, de persze erszényét nem kímélve a többi játékos is segítheti a törvényalkotást!

### **Különleges rendelések**

Egy kis külön munkával sok pénzre szert lehet tenni, hát mi baj lehet, ha az átlagos áruk mellett egy-két magán jellegű megrendelést is teljesítesz? De nem árt, ha óvatos vagy, a kockázat is nagyobb! A Különleges rendeléseket az Átvizsgálás fázis során lehet teljesíteni, és ehhez csak a tarisznyádban aktuálisan lévő árukat használhatod!

### **Vidám fiúk**

Szinte természetes, hogy az egyre növekvő adóterhek és a bíró viselkedése a vidám fiúk figyelmét is a városra terelte. Ha segítesz nekik bejutni Nottinghambe, cserébe ők is segítenek majd neked!